شه‌فه‌ق نيوز/ شماره‌ى ئه‌و كه‌سه‌يله‌ ك گيان له‌ده‌سدانه‌ له‌ئه‌نجام تويشهاتن وه‌ ڤايرۆس كۆرۆنا له‌ چين روێ له‌ به‌رزه‌وبوين كرد، ك هه‌رچه‌نى رێ وشوون ئه‌را چووڵكردن له‌ مقاتعه‌ى هۆبى ئه‌نجام دريا.
ده‌سڵاته‌يل ئه‌و وڵاته‌ باس له‌ به‌رزه‌وبوين شماره‌ى قوربانيه‌يل كردن له‌ شار وۆهان ك سه‌رچه‌وه‌ى ڤايرۆسه‌گه‌س و له‌ راپۆرت ئمڕوويان ئه‌وه‌ ده‌رخستن ك 65 حاڵه‌ت تر تازه‌ى گيان له‌ده‌سدان تۆمار كرياگه‌ وه‌ل تويشهاتن شماره‌يگ تر.
له‌لاى خوه‌ييشه‌و، ريكخرياگ ته‌ندروستى جه‌هانى وشدارى دا گشت وه‌زيره‌يل ته‌ندروستى له‌ جه‌هان له‌باره‌ى خاسه‌وكردن ئاڵشت و ئوڵشت زانيارى سه‌باره‌ت وه‌ جيوازبوين ڤايرۆس كۆرۆناو جه‌خت له‌وه‌يش كرد تيميگ له‌ شاره‌زايه‌يل ناوده‌وڵه‌تى ره‌وانه‌ ئه‌كا ئه‌را كاركردن وه‌ل ده‌سڵاته‌يل ته‌ندروستى چينى.
